Brestovina

Brestovina je potok na strednom Liptove, na území okresu Liptovský Mikuláš. Je to pravostranný prítok Konského potoka, má dĺžku 3,6 km a je tokom V. rádu.

Prameň 
Preteká Liptovskou kotlinou, pramení v Smrečianskej pahorkatine v lokalite Mláky, na východnom svahu Chujáv (903 m n. m.) v nadmorskej výške cca 880 m n. m.

Opis toku 
Od prameňa tečie najprv severojužným smerom, zľava priberá krátky prítok tiež z oblasti Mlák a ďalej tečie juhojuhovýchodným smerom cez katastrálne územia Svätý Štefan, Konská a Liptovský Ondrej. Napokon sa stáča viac na juhovýchod, preteká okrajom obce Liptovský Ondrej a pri miestnom katolíckom kostole sa v nadmorskej výške približne 680 m n. m. vlieva do Konského potoka.

Potoky na Slovensku
Povodie Váhu
Vodné toky v Liptovskej kotline
Vodné toky v okrese Liptovský Mikuláš